Paġna IL-BORD ĠENERALI TAL-BORD EWROPEW DWAR IR-RISKJU SISTEMIKU, Wara li kkunsidra t-Trattat dwar il-Funzjonament tal-Unjoni Ewropea, Sabiex tiġi żgurata l-effettività u l-konsistenza tal-politika makroprudenzjali, huwa meħtieġ li dawk li jfasslu l-politika makroprudenzjali jqisu kif meħtieġ l-effetti transkonfinali ta' miżuri tal-politika makroprudenzjali adottati minn Stati Membri individwali u, meta dan ikun iġġustifikat, jadottaw miżuri tal-politika makroprudenzjali reċiprokanti adattati sabiex jindirizzawhom. B'risposta għat-talba tal-Eesti Pank skont l-Artikolu 134(4) tad-Direttiva 2013/36/UE għar-reċiprokazzjoni ta' rata ta' riżerva dwar ir-Riskju Sistemiku ta' 1 % applikabbli għall-iskoperturi domestiċi tal-istituzzjonijiet ta' kreditu kollha awtorizzati fl-Estonja, il-Bord Ġenerali tal-Bord Ewropew dwar ir-Riskju Sistemiku (BERS) iddeċieda li jinkludi l-miżura Estonjana fil-lista ta' miżuri tal-politika makroprudenzjali li huma rrakkomandati li jiġu rreċiprokati taħt ir-Rakkomandazzjoni BERS/2015/2. Għalhekk, ir-Rakkomandazzjoni d-Deċiżjoni BERS/2015/2 għandha tiġi emendata kif meħtieġ, Ir-Rakkomandazzjoni BERS/2015/2 hija emendata skont kif ġej: Fit-Taqsima 1, is-subrakkomandazzjoni C(1) hija ssostitwita b'dan li ġej: L-awtoritajiet relevanti huma rrakkomandati li jirreċiprokaw il-miżuri tal-politika makroprudenzjali adottati minn awtoritajiet relevanti oħrajn u rrakkomandati għal reċiprokazzjoni mill-BERS. Huwa rrakkomandat li l-miżuri li ġejjin, kif deskritt aktar fl-Anness, jiġu rreċiprokati: Il-Belġju: żieda tal-piż tar-riskju b'5 punti perċentwali applikata taħt l-Artikolu 458(2)(d)(vi) tar-Regolament (UE) Nru 575/2013 għal skoperturi ta' istituzzjonijiet ta' kreditu għal self ipotekarju Belġjan bl-użu tal-approċċ ibbażat fuq il-klassifikazzjonijiet interni; L-Estonja: rata tar-riżerva tar-riskju sistemiku ta' 1 fil-mija applikata skont l-Artikolu 133 tad-Direttiva 2013/36/UE għall-iskoperturi domestiċi tal-istituzzjonijiet ta' kreditu kollha awtorizzati fl-Estonja."; fl-Anness, għandu jiddaħħal dan li ġej: Il-miżura Estonjana tikkostitwixxi rata tar-riżerva tar-riskju sistemiku ta' 1 fil-mija applikata skont l-Artikolu 133 tad-Direttiva 2013/36/UE għall-iskoperturi domestiċi tal-istituzzjonijiet ta' kreditu kollha awtorizzati fl-Estonja. Meta l-Istati Membri jkunu implimentaw l-Artikolu 134 tad-Direttiva 2013/36/UE fil-liġi nazzjonali, l-awtoritajiet nazzjonali huma rrakkomandati li jirreċiprokaw il-miżura Estonjana għal skoperturi li jinsabu fl-Estonja ta' istituzzjonijiet awtorizzati domestikament skont l-Artikolu 134(1) tad-Direttiva 2013/36/UE. Għall-finijiet ta' dan il-paragrafu, tapplika l-iskadenza speċifikata fis-subrakkomandazzjoni C(3). Meta l-Istati Membri ma jkunux implimentaw l-Artikolu 134 tad-Direttiva 2013/36/UE fil-liġi nazzjonali, l-awtoritajiet nazzjonali huma rrakkomandati li jirreċiprokaw il-miżura Estonjana għal skoperturi li jinsabu fl-Estonja ta' istituzzjonijiet awtorizzati domestikament skont is-subrakkomandazzjoni C(2). Huwa rrakkomandat li l-awtoritajiet relevanti jadottaw il-miżura ekwivalenti fi żmien sitt xhur.". Magħmul fi Frankfurt am Main, l-24 ta' Ġunju 2016. Il-lista ta' kriterji ekonomiċi li għandhom jiġu riveduti hija s-segwenti: Il-Kummissjoni se tapplika ċ-ċifri aġġornati li jmiss biex tikkalkula l-ammont tas-sanzjonijiet finanzjarji (somma f'daqqa jew pagamenti ta' penali) meta tressaq każ quddiem il-Qorti tal-Ġustizzja skont l-Artikolu 260(2) u (3) tat-TFUE: l-ammont tar-rata fissa standard għall-kalkolu tal-pagament ta' penali huwa fiss għal EUR 680 kuljum. ir-rata fissa standard għall-pagament ta' somma f'daqqa hija stabbilita għal EUR 230 kuljum. Il-fattur speċjali "n" u s-somma f'daqqa minima (f'EUR) għat-28 Stat Membru tal-UE huma stabbiliti kif ġej: Il-Kummissjoni se tapplika l-figuri aġġornati għad-deċiżjonijiet li tieħu biex tressaq każ quddiem il-Qorti tal-Ġustizzja skont l-Artikolu 260 tat-TFUE sa mill-adozzjoni ta' din il-Komunikazzjoni, Kontribuzzjoni għall-premjijiet u appoġġ għall-inkubazzjoni li jingħataw permezz tal-operat ta' mekkaniżmu ta' premjazzjoni u inkubazzjoni għall-applikazzjonijiet innovattivi bbażati fuq it-teknoloġija UE GNSS (EGNOS u GALILEO) li jippromwovu l-innovazzjoni industrijali u l-integrazzjoni ta' teknoloġiji avvanzati madwar l-Ewropa. Il-benefiċjarji ta' din l-għotja se jimmobilizzaw entitajiet oħra biex jikkofinanzjaw kemm il-premjijiet kif ukoll l-appoġġ għall-inkubazzjoni. Ix-xorta ta' attivitajiet li għandhom jiġu appoġġjati huma: L-organizzazzjoni u l-ġestjoni ta' kompetizzjoni bi premju kull sena, inkluża l-pubblikazzjoni ta' sejħiet għal ideat li jiġġeneraw applikazzjonijiet minn imprendituri, evalwazzjoni tal-ideat mill-esperti u l-għoti ta' premjijiet L-appoġġ għall-inkubazzjoni u l-aċċelerazzjoni ta' prodotti/servizzi innovattivi li jippermettu l-iżvilupp tagħhom u d-dħul tagħhom fis-suq. Il-ġbir ta' fondi għandu jkun ugwali għall-għotja tal-Kummissjoni It-tixrid "'il ġewwa", jiġifieri jiżdied l-għadd ta' ideat innovattivi li kull sena jitressqu fil-kompetizzjoni tal-għoti tal-premju GALILEO It-tixrid "'il barra", jiġifieri l-kisba ta' viżibilità xierqa fl-industrija tal-GNSS madwar id-dinja għall-promozzjoni tal-kompetizzjoni, tal-parteċipanti tagħha u tar-rebbieħa Is-sorveljanza tar-rebbieħa u tal-parteċipanti L-applikanti għandhom ikunu organizzazzjonijiet privati jew pubbliċi u jkunu stabbiliti f'wieħed minn dawn il-pajjiżi li ġejjin: L-Istati Membri tal-UE In-Norveġja, l-Iżvizzera Il-baġit totali allokat għall-kofinanzjament tal-proġett jammonta għal EUR 1 500 000. L-għajnuna finanzjarja tal-Kummissjoni ma tistax taqbeż: is-70 % tal-ispejjeż eliġibbli għall-ġestjoni b'limitu annwali ta' EUR 71 000; is-60 % tal-ispejjeż eliġibbli għall-premjijiet b'limitu massimu ta' EUR 10 000 għal kull premju; is-70 % tal-ispejjeż eliġibbli għall-appoġġ għall-inkubazzjoni u aċċelerazzjoni b'limitu massimu ta' EUR 43 000 għal kull inkubazzjoni u aċċelerazzjoni; Id-data skedata għall-bidu tal-azzjoni hija Diċembru 2016 It-tul massimu tal-proġett huwa 36 xahar. L-applikazzjonijiet iridu jintbagħtu lill-Kummissjoni mhux aktar tard mid-19 ta' Ottubru 2016. It-test sħiħ tas-sejħa għall-proposti u l-formoli tal-applikazzjoni jinsabu fuq dan is-sit web: http://ec.europa.eu/enterprise/funding/index.htm L-applikazzjonijiet għandhom ikunu konformi mar-rekwiżiti stipulati fit-test sħiħ u għandhom jitressqu fuq il-formola pprovduta. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permez tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8107 — CVC/ÅR Packaging, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8133 — Carlyle/Logoplaste, fl-indirizz li ġej: F'paġna 16, il-punti 51 u 52 jinbidlu b'dan li ġej: L-Istati Membri għandhom jintroduċu u jużaw formola ta' applikazzjoni għal għajnuna. Il-formola tal-applikazzjoni tinkludi tal-anqas l-isem tal-applikant u d-daqs tal-impriża, deskrizzjoni tal-proġett, inkluż fejn jinsab u d-dati tal-bidu u tat-tmiem, l-ammont ta' għajnuna meħtieġa biex jitwettaq, u lista tal-kostijiet eliġibbli. Fil-formola tal-applikazzjoni, il-benefiċjarji jridu jiddeskrivu s-sitwazzjoni mingħajr għajnuna, jiġifieri sitwazzjoni hija msemmija bħala x-xenarju kontrofattwali, jew ix-xenarju jew il-proġett alternattiv. Barra minn hekk, l-impriżi l-kbar iridu jissottomettu evidenza dokumentata li ssostni x-xenarju kontrofattwali deskritt fil-formola tal-applikazzjoni. Meta tirċievi l-formola tal-applikazzjoni, l-awtorità li tagħti l-għajnuna għandha twettaq kontroll ta' kredibilità tax-xenarju kontrafattwali u tikkonferma li l-għajnuna għandha l-effett ta' inċentiv meħtieġ. Xenarju kontrofattwali jitqies kredibbli jekk ikun ġenwin u jekk ikun jirrigwarda l-fatturi prevalenti għat-teħid tad-deċiżjonijiet fiż-żmien li fih il-benefiċjarju jieħu d-deċiżjoni dwar l-investiment. Mhuwiex mitlub li wieħed jissodisfa l-kundizzjonijiet tal-paragrafu (51) meta l-għajnuna tingħata fuq il-bażi ta' proċess kompetittiv ta' offerti." F'paġna 29, il-punt 151 jinbidel b'dan li ġej: Għajnuna operatorja għal impjanti ta' koġenerazzjoni b'effiċjenza għolja fl-enerġija tista' tingħata fuq il-bażi tal-kundizzjonijiet li japplikaw għall-għajnuna operatorja minn sorsi rinnovabbli kif stabbilit fit-Taqsimiet 3.3.2.1 u 3.3.2.4 sakemm ma jkunux jeżistu dispożizzjonijiet iktar speċifiċi fit-Taqsima 3.4., u biss: lil impriżi li jiġġeneraw l-enerġija elettrika u s-sħana lill-pubbliku fejn il-kostijiet tal-produzzjoni ta' din l-enerġija elettrika jew is-sħana jaqbżu l-prezz tas-suq; għall-użu industrijali tal-produzzjoni kkombinata tal-enerġija elettrika u s-sħana fejn jista' jiġi pprovat li l-ispiża tal-produzzjoni ta' unità waħda ta' enerġija bl-użu ta' dik it-teknika taqbeż il-prezz tas-suq ta' unità waħda ta' enerġija konvenzjonali."
Extracted from C_290_2016.html